વાર્તા : હૈદર ફિલ્મમાં એક ગેરમાર્ગે દોરાયેલ પુત્ર હૈદર (શાહિદ કપૂર)ની વાર્તા છે કે જે પોતાના પિતા રૂહદ્દાર (ઇરફાન ખાન)ના ગાયબ થવાના સમાચાર સાંભળતા જ અભ્યાસ અધુરો મૂકી જતો રહે છે. ઘેર આવતા તેને ખબર પડે છે કે તેની માતા (તબ્બુ) અને તેના કાકા વચ્ચે આડા સંબંધો છે. તેથી તે વિચારે છે કે કદાચ તેના પિતા આ જ કારણે ઘર છોડી ગયા છે. તેથી હૈદરને પોતાની માતાથી નફરત થઈ જાય છે, પણ કાશ્મીરના સૈન્યનું કહેવું છે કે તેના પિતા ઉગ્રવાદીઓને આસરો આપતા હતા અને તેથી ગાયબ થયા છે. દરમિયાન અચાનક સમાચાર આવે છે કે હૈદરના પિતાનું મોત થઈ ગયુ છે. તેથી તે માતા અને કાકાથી બદલો લેવાનું વિચારે છે. અંતે શું થાય છે હૈદરનું? શું તે જેવુ વિચારે છે, તે સાચુ છે? કે પછી સત્ય કંઇક બીજુ જ છે? જાણવા માટે આપે જવું પડશે થિયેટરમાં.